Mira Arojo
Mira Arojo (bulgāru: Мира Аройо; dzimusi 1977. gada 11. jūlijā) ir bulgāru mūziķe, zināma, kā sekundārā vokāliste, viena no elektroniskās mūzikas grupas Ladytron taustiņinstrumentālistēm un dziesmu autorēm, kā arī diskžokeja. Viņa raksta un dzied dziesmas grupā Ladytron bulgāru valodā un angļu valodā. Pirms kļūt par profesionālu mūziķi, Arojo studēja Oksfordas Universitātes Ģenētikas fakultātē, kur ieguva doktora grādu.